|  |  |
| --- | --- |
| **Deltagere:** | **Anders B. Nielsen (ABN) - Jeppe Nørgaard (JN) - Tina Facius (TF) - Dorthe Lauridsen (DL) – Rene Madsen (RM) – Michael Buth (MB) - Frank Petersen (FP) - Henrik Schou Madsen (HSM)** |
| **Afbud:** | **Erling Johansen (EJ)** |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **463 Velkomst og godkendelse af dagsorden.*** TF bød velkommen til mødet og spurgte om bestyrelsen kunne godkende, at hun overtog formandens opgaver under EJ’s sygemelding. Opgaverne blev løst gennemgået og bestyrelsen godkendte TF som konstitueret formand.
* ABN meddelte, at han pga. opgaver ifm. det igangværende EM for Jun/U23 i Finland, måtte forlade mødet efter en time. Der blev derfor ændret i mødepunkternes rækkefølge for at tilpasse ABN’s deltagelse i relevante punkter.

**464 Bestyrelsesseminar v/TF*** TF ville gerne have en tilbagemelding fra deltagerne i det første af tre bestyrelsesseminarer den 11. sept. i København. RM og DL gav udtryk for, at det var godt at være samlet og opleve, at vi alle ville arbejde henimod samme mål, mens MB, ABN og HSM gav udtryk for, at seminaret havde lagt et godt fundament for de(t) kommende seminar(er). TF var selv enig i betragtningerne og var glad for processen hen imod en arbejdsplan for bestyrelsen.
* På seminaret den 11. sept. blev det foreslået, at der blev udarbejdet et årshjul for arbejdet i DVF’s bestyrelse. HSM fremlagde punkter, der kunne indgå og opfordrede til, at udvalg og bestyrelsesmedlemmerne mailede punkter de fandt, skulle på et evt. årshjul.ABN mente dog, at det var mere relevant at HSM udarbejdede et udkast til hele årshjulet som bestyrelsen kunne tage stilling til, hvilket TF bakkede op om.
* Næste seminar afvikles i Slagelse den 16. nov. 2021 kl. 16-21. HSM blev pålagt at sørge for det praktiske.

**464 Strategispor for 2022-2025*** Bestyrelsen diskuterede om hvilke af de arbejdsopgaver, der er beskrevet i strategisporerne for 2022 til 2025, der kan varetages af de enkelte udvalg i DVF’s bestyrelse. ABN mente dog det var mere naturligt, at det ansatte personale varetog opgaven med at få beskrevet og gennemført de opgaver, der ligger i aftalen og så brugte de relevante udvalg om nødvendigt.TF var overordnet enig - specielt med baggrund i, at der allerede er nedsat arbejdsgruppe, der skal se på DVF’s organisering og en evt. nedlæggelse af udvalg. Måske skal der fremover i højere grad tænkes i grupper/udvalg der løser ad hoc-opgaver.Bestyrelsen var enig i at, opgaver ifm. strategisporene skulle gennemgås ved næste bestyrelsesmøde, for at klarlægge hvem der brændte for at påtage sig enkelte opgaver.

**466 Nyt fra udvalg*** DL vil sammen med FP udarbejde udkast til terminsliste for 2022 og rundsende til bestyrelsen. Indtil videre er kun DM Hold fastlagt til den 25. juni ifm. DM-Ugen i Aalborg.
* ABN har fået forespørgsel fra fysioterapeut, der fungerer som frivillig ressource ifm. landsholds- og træningssamlinger i eliteudvalget. Vedkommende havde efterspurgt om muligheden for at bruge DVF’s logo på hans visitkort. bestyrelsen kunne godt acceptere dette så længe han var tilknyttet DVF via en frivillig indsats.ABN vil give vedkommende besked om dette.

**467 Digital chikane*** ABN var komet undervejs med, at der er oprettet profil på Instagram, hvor flere personer indenfor dansk vægtløftning svines til. Bestyrelsen diskuterede derfor om der fra DVF’s side skulle/kunne foretages noget i den anledning.HSM havde været i kontakt med DIF, og herunder specielt den juridiske afdeling, for at høre om der her forelå nogle retningslinjer for sådanne sager. Det er ikke tilfældet! I stedet henvises der til injurielovgivningen. Der skal dog fremsættes alvorlige anklager eller større tilsvininger til, for at denne kan benyttes. DIF’s opfordring var således at være opmærksom på problematikken, men ikke nødvendigvis blande sig.

**468 Ansættelser i DVF*** RM og HSM havde fået en opfordring fra Simon Darville om klarlæggelse af hans opgaver. Simon var ifm. HSM’s sygdom blevet tilknyttet DVF for at håndtere uopsættelige opgaver. Aftalen om opgaver med Simon var en mundtlig aftale med daværende bestyrelsesmedlem Allan Carlsen, og Simon vil nu gerne, i en skriftlig aftale, have udspecificeret, hvilke opgaver DVF fremover forventer han er tilknyttet.Bestyrelsen var enig om, at DM Hold og DVF’s træneruddannelse var de punkter man ønskede at Simon gik videre med.HSM blev pålagt at udarbejde en skriftlig aftale med Simon desangående.

**469 Internationalt.*** ABN gav bestyrelsen og herunder specielt TF en kort status på det internationale arbejde. Han opfordrede TF til at fokusere på denne opgave ifm. hendes overtagelse af formandens ansvarsopgaver. Ift. International Weightlifting Federation (IWF) har problematikkerne vedr. korruption og doping de senere hærget organisationen. Den mangeårige formand Tamàs Àjan er trådt tilbage og der er indsat en midlertidig formand. Samtidig er det blevet nødvendigt for IWF at reformere sig for at leve op til krav fra International Olympic Committee (IOC). Det drejer sig blandt andet om et forstærket anti-dopingarbejde samt repræsentation i udvalg og bestyrelser. Der er derfor allerede afholdt IWF-kongres, hvor et sæt nye vedtægter er vedtaget, og der vil derfor ifm. VM Senior den 7.-17. dec. 2021 blive afholdt IWF valgkongres.IWF har således for tiden efterkommet IOC’s krav, og der synes pt. ikke være nogen reel risiko for, at vægtløftning bliver taget af det olympiske program i nærmeste fremtid.Også i European Weightlifting Federation (EWF) er der problemer. Den valgte formand Hassan Akkus har på baggrund af beskyldninger i McClaren-raporten vedr. doping indenfor vægtløftning trådt tilbage og har overladt posten til 1. vicepræsident. Denne har dog – ifølge flere EWF-bestyrelsesmedlemmer - misligholdt sine forpligtelser og bør trække sig fra posten. ABN opfordrede TF til at tage kontakt til Tina Beiter, der har plads i EWF’s bestyrelse, for en grundigere indføring i det internationale arbejde. Dette vil TF gøre og kan se, at der er ligger en stor opgave for hende her. Hun er dg ikke skræmt af dette.

**469 Evt.*** HSM var blevet kontaktet af David Havmand ifm. DM Senior 2021 og spurgt til om deltagere fra Færøerne ved mesterskaberne var berettigede til at deltage. Han henviste til at det burde sikres, at de var danske statsborgere medmindre de kan påvise at have været tilmeldt folkeregistret de seneste år op til DM. Bestyrelsen fastslog, at teksten i stævnebestemmelserne var dækkende og at alle der kunne fremvise dansk pas var at betragte som danske statsborgere.
* TF kunne fortælle, at de til B-DM den 28.-29 aug. i Herning havde haft problematikken vedr. kønsskifte og vægtløftning inde på livet. Her var tilmeldt kvinde, der tidligere var mand, tilmeldt. Hun spurgte til, hvilke regler der var gældende - og hvem der skulle kontrollere, at de blev overholdt? Der er ikke i DVF’s ordensdokumenter skrevet noget vedr. dette men bestyrelsen valgte at henholde sig til, at man fulgte IWF’s indstilling til problematikken.
* TF kunne fortælle, at hun havde erfaret at EJ havde været i kontakt med Eleiko på trods af at der endnu ikke var udarbejdet et færdigt ønske fra DVF’s side til ny sponsoraftale. Hun fandt selv, at den hurdle der er med Eleiko vedr. brug af ikke IWF-certificerede materiale ved DVF stævner lå i vejen for en god aftale. MB og RM var enige og problematiserede også, at der ikke i sådanne tilfælde kunne sættes internationale – herunder nordiske – rekorder.Bestyrelsen bakkede således op om at indskrive krav om brug af IWF-certificeret materiale ved DVF stævner i stævnebestemmelserne.Næste bestyrelsesmøde blev fastsat til 23. nov. 2021. Mødet afholdes online.

 Ref. Henrik Schou Madsen | HSMHSMHSMFPDLFPABNHSMDL |